Document ID: 32006D0964

NÕUKOGU OTSUS,
18. detsember 2006,
Euroopa Ühenduse ja Kanada valitsuse vahelise lepingu, millega kehtestatakse kõrghariduse-, koolituse- ja noortevaldkonna koostööraamistik, sõlmimise kohta
(2006/964/EÜ)
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artikleid 149 ja 150 koostoimes artikli 300 lõike 2 esimese lõigu esimese lausega ja artikli 300 lõike 3 esimese lõiguga,
võttes arvesse komisjoni ettepanekut,
võttes arvesse Euroopa Parlamendi arvamust
ning arvestades järgmist:
(1)
Oma 24. oktoobri 2005. aasta otsusega volitas nõukogu komisjoni pidama läbirääkimisi Kanada valitsusega kõrghariduse-, koolituse- ja noortevaldkonna koostööprogrammi uuendamise lepingu sõlmimise üle.
(2)
Komisjon pidas kooskõlas nimetatud otsuse lisas sisalduvate juhistega ühenduse nimel Kanada valitsusega lepingu üle läbirääkimisi.
(3)
Ühendus ja Kanada loodavad saada koostööst vastastikust kasu, mis ühenduse seisukohalt peaks täiendama liikmesriikide ning Kanada vahelisi kahepoolseid programme ning pakkuma Euroopa lisaväärtust.
(4)
Leping allkirjastati ühenduse nimel 5. detsembril 2006, eeldusel et see sõlmitakse hilisemal kuupäeval.
(5)
Kõnealune leping tuleks heaks kiita,
ON TEINUD JÄRGMISE OTSUSE:
Artikkel 1
1. Ühenduse nimel kiidetakse heaks Euroopa Ühenduse ja Kanada valitsuse vaheline leping, millega kehtestatakse kõrghariduse-, koolituse- ja noortevaldkonna koostööraamistik.
2. Lepingu tekst on lisatud käesolevale otsusele.
Artikkel 2
Euroopa Ühenduse delegatsioon lepingu artiklis 6 osutatud ühiskomitees koosneb komisjoni esindajast, keda abistab esindaja igast liikmesriigist.
Artikkel 3
Nõukogu eesistujal on õigus määrata isik, kes on volitatud esitama lepingu artikli 12 lõikes 1 ettenähtud teate.
Brüssel, 18. detsember 2006

Labels: 5
0
9
12
18
15